Lav et referat af nedenstående tekst:

Tekst:
Det har lige ringet til frikvarter på Hasseris Gymnasium. Mobiltelefonerne lyser elevernes ansigter op, mens de endnu en gang er inde på de sociale medier for at tjekke, hvad der er nyt. Risikoen for, at de støder på en negativ kommentar eller andre grimme beskeder, mens de er på mobilen, er stor. Voldsomt sprogbrug og grove beskeder er nemlig noget, flere er begyndt at opleve på netop de sociale medier. Signe Arentoft Lauritzen, der går i 3.G på Hasseris Gymnasium, er en af dem, der nyder en velfortjent frokostpause med mobiltelefonen i hånden. Hun har selv stiftet bekendtskab med de ubehagelige ord. - Man ser da kommentarer, hvor folk bliver nedgjort eller hvor man måske mobber på de sociale medier, siger hun. 15-årig tiltalt for trusler - Nu holder du din fucking kæft, ellers slår jeg dig kraftedme ihjel, og jeg mener det. Sådan talte en 15-årig pige fra Vadum til en anden pige på det sociale medie Snapchat. Onsdag står hun i Retten i Aalborg, tiltalt for tilbage i maj at have sendt de truende talebeskeder. Selvom eleverne på Hasseris Gymnasium ikke er i tvivl om, hvordan man bør opføre sig på nettet, så kan det være svært at vide, hvor grænsen går. - Når vi kommunikerer på sociale medier, kan der være en følelse af, at det ikke er rigtigt, at det ikke er det samme, som hvis vi stod ansigt til ansigt og sagde de her ting, fortæller Malene Charlotte Larsen, der er lektor i sociale medier ved Institut for Kommunikation og Psykologi på Aalborg Universitet. Hun mener, at det oftest kan være helt almindelige hverdagskonflikter, der ender online. - Man flytter ofte kommunikationen over på et medie, hvor man ikke kan se hinanden i øjnene, mens man kommunikerer. Og det kan let eskalere, fordi man ikke lige forstår, hvad det er for en feedback, man får på beskeden. Ikke kun de unge Isabella Kristensen går også i 3.G på Hasseris Gymnasium. Hun har også før oplevet den hårde tone. Selvom det ikke umiddelbart skræmmer hende at færdes online, så har det alligevel sat tanker i gang. - Jeg er ikke utryg. Men det har da fået mig til at begrænse, hvad jeg bruger mine sociale medier til, siger hun. På trods af, at det er de unge, der bruger mest tid på de sociale medier, så er det ikke kun dem, der sender ubehagelige beskeder, fortæller Malene Charlotte Larsen. - Hvis man går ind på hvilket som helst kommentarspor til en artikel omkring bestemte emner, så ser vi også den ældre generation kaste om sig med grimme ord, siger hun. Uanset hvem der står bag meddelelserne, så er holdningen klar hos både Isabella Kristensen og Signe Arentoft Lauritzen fra Hasseris Gymnasium. - Det er jo bare en, der sidder bag en skærm, og som ikke har noget at have det i, siger de.

Referat:
Tonen på de sociale medier er eskaleret. Ubehagelige beskeder og dødstrusler florerer både blandt børn og voksne, og det sætter tanker i gang hos gymnasieelever.